Adidas Tango 12

thumbnail|Գնդակի պատճենը Կիևի երկաթուղային ուևորատար-կայարանում
**Adidas Tango 12** (**), ֆուտբոլային գնդակի մոդել, որը ստեղծել է Adidas ընկերությունը 2012 թվականի ֆուտբոլի Եվրոպայի առաջնության համար։ Գնդակը կոչվել Է *Adidas Tango*-ի գնդակների շարքի պատվին, որով խաղացել են 1980-ականների առաջնություններում, սակայն նոր գնդակն ամենևին էլ նման չէ հներին։ Նմանատիպ դիզայնի գնդակներ օգտագործվել են նաև այլ մրցումներում՝ Ամառային օլիմպիական խաղերում, Աֆրիկայի ազգերի գավաթում։ *Tango 12*-ը չորրորդ տարբերակն է։

2000-ականների կեսերին *Adidas* ընկերությունը որոշել է հեռանալ գնդակի ավանդական ձևից՝ կտրված քսանանիստից։ Առաջնեկները` *Teamgeist*-ը և *Europass*-ը, լավագույնը չէին։ Իրավիճակը պետք է շտկեր «Jabulani»-ն, որն օգտագործվում էր 2010 թվականին Հարավային Աֆրիկայում, սակայն դժգոհությունները շատ էին։ Դաշտային խաղացողը այն դժվար էր վարում, դարպասապահներն էլ դժգոհում էին *Jabulani*-ի անկանխատեսելի հետագծից։ ՆԱՍԱ-ն պարզել է նման տարօրինակ պահվածքի պատճառը՝ որոշակի արագության ժամանակ կարերը առաջացնում են հոսքի խափանում։ Գնդակների մեծամասնության մոտ կրիտիկական արագությունը ցածր է (մոտ 50 կմ/ժ), բայց *Jabulani*-ի հարթ ռետինադողը այն հասցրել է հեռահար հարվածի արագության (մոտ 70 կմ/ժ)։ Այդ պատճառով ռետինադողերի կարերի քանակը ավելացվել է։

## Նկարագրություն
Գնդակը ներկայացվել է 2011 թվականի դեկտեմբերի 2-ին՝ Կիևում խմբային մրցաշարերի վիճակահանության ժամանակ։ Սա արդեն 11-րդ գնդակն է, որը ստեղծվել է ՈՒԵՖԱ-ի առաջնությունների համար։ Գնդակը ներկայացրել է Ուկրաինայի օլիմպիական կոմիտե նախագահ Սերգեյ Բուբկան։

Գնդակի վրա արված նախշը նման է հին *Tango*-յին՝ Ուկրաինայի և Լեհաստանի գունային շերտերով։ Մոխրագույնով արված է վիտիտանկայի (թղթից նախշեր կտրելու արվեստ, որը տարածված է երկու երկրների գյուղական վայրերում) նման նախշը։ Գնդակի վրա պատկերված են առաջնության խորհրդանշանը, մուտքի իրավունքի նշանները և երեք տարբեր վիտիտանկա, որոնք խորհրդանշում են միասնությունը, մրցակցությունը և կիրքը։

Ռետինադողը, ինչպես նախկինում, ամբողջովին սինթետիկ է։ Ռետինադողի կտրվածքը *Adidas Jabulani*-ի համեմատ փոխվել է՝ ութ ծավալուն վահանակների փոխարեն *Tango 12*-ը բաղկացած է 32 հարթ վահանակներից։ Մասերը, ինչպես նախկինում, միացված են տաք հալվող սոսինձով։ Ստանդարտ գնդակի մեջ կա երեք դետալների միացման 60 կետ, «Adidas Europass»-ում՝ 24, սրանում 4 դետալները միացված են 24 կետում, իսկ երեքը՝ 12: Գնդակի տեքստուրան կրկին փոխվել է, և բուտիլկաուչուկից պատրաստված նոր կամերան (բնական կաուչուկի փոխարեն) ավելի հուսալի է պահում օդը։ Ռետինադողի և կամերայի միջև կա բարդ «սենդվիչ», որը բաղկացած է հյուսված երեսպատումից, խիտ միջանկյալ շերտից և ապակիով լցված սինթետիկ փրփուրից։

Ըստ արձագանքների՝ գնդակը շատ ավելի «ծանր» էր «Jabulani»-ից (չնայած «Tango»-ն նույնիսկ ավելի թեթև է 10 գ-ով), դարպասապահների համար ավելի գրավիչ և դաշտային խաղացողների համար ավելի կառավարելի։

## Մոդելներ
Գնդակը մշակվել է ավելի քան մեկ տարի՝ ոչ մեծ մրցումներում։ Արտադրվել է տարբեր գույներով։

2011 թվականի Սուպեր գավաթի և 2011 թվականի Գերմանիայի առաջնության գնդակի վաղ մոդելները ունեին եռանկյուն դրոշմում, վերջին մոդելներում այն փոխվել է։ Մնացած բաներում հին գնդակների կառուցվածքը նման է *Tango 12*-ին, բայց արտաքին տեսքն ավելի շատ նման է *Jabulani*-ին։

Ռետինադողի «ցածր տեխնոլոգիական» կտրվածքի շնորհիվ կան նույն կտրվածքով Tango 12-ի կրկնօրինակներ։ *Teamgeist*-ի և *Jabulani*-ի կրկնօրինակները շատ ավելի գեղեցիկ են։

## Ծանոթագրություններ

## Արտաքին հղումներ
* Adidas ball history
* Soccerball World: History of the World Cup’s Match Balls
* ''The Guardian'' — The Joy of Six: great footballs
* The History of FIFA World Cup Match Ball

Կատեգորիա:2011 հայտնված արտադրանքներ
Կատեգորիա:Եվրո 2012